EkBass/fiwiki-20250220-pages-articles huggingface dataset:
Buenos Airesin junaonnettomuus 2012

Buenos Airesin junaonnettomuus tapahtui 22. helmikuuta 2012 Argentiinan pääkaupungissa Buenos Airesissa Oncen rautatieasemalla, kun noin tuhatta matkustajaa kuljettanut juna törmäsi asemalaiturin raidepuskuriin jarruttamatta. Turmassa kuolleita vahvistettiin olevan 49. Uhriluvun pelättiin kuitenkin nousevan. Loukkaantuneita oli arviolta yli 550–600. Osa loukkaantuneista oli kriittisessä tilassa. Veturinkuljettaja sai vakavia vammoja. Junan vaunut rysähtivät onnettomuudessa päällekkäin, minkä vuoksi ihmisiä jäi puristuksiin. Yhden vaunun kerrotaan työntyneen kuusi metriä edellisen vaunun sisään. Liikenneministerin mukaan junalla olisi ollut vauhtia onnettomuushetkellä noin 20–25 kilometriä tunnissa. Onnettomuuden syy ei ole vielä selvinnyt, mutta jarruvikaa on epäilty turman aiheuttajaksi. Onnettomuus on kolmenneksi pahin Argentiinan raideliikenteessä sattunut onnettomuus. Pahin on vuonna 1970 sattunut Benavidezin junaonnettomuus. Tiedosto:Accidente-tren- once-argentina.jpg| Tiedosto:Smashed Train at Once.jpg| == Lähteet == == Aiheesta muualla == *Kymmeniä kuoli junan iskeydyttyä asemalaituriin Argentiinassa. Yle uutiset 22.2.2012. *Silminnäkijät: Argentiinan junaturma järkytti jopa pelastajat. MTV3 Uutiset 23.2.2012. Luokka:Vuoden 2012 onnettomuudet Luokka:2010-luvun junaonnettomuudet Junaonnettomuus 2012 Luokka:Onnettomuudet Argentiinassa
Isabel Bongard

Isabel Bongard (s. 1991) on saksalainen näyttelijä. Hän teki debyyttinsä lapsinäyttelijänä televisiosarjassa Anja & Anton vuonna 2001. Hän on sittemmin tehnyt esiintymisiä lukuisissa televisiosarjoissa, ja hänet on nähty esimerkiksi elokuvissa Die Päpstin (2009) ja Sieben Tage (2009). Hän on opiskellut tanssia. Hänen äitinsä on taiteilija ja kirjailija Katrin Bongard. Myös hänen sisaruksensa Amber Bongard ja Leonard Carow ovat näytelleet. == Aiheesta muualla == * Luokka:Saksalaiset näyttelijät Luokka:Lapsinäyttelijät Luokka:Vuonna 1991 syntyneet Luokka:Elävät henkilöt
Hugo Herrestrup

Hugo Herrestrup (29. tammikuuta 1933 Kööpenhamina – 22. syyskuuta 2009) oli tanskalainen näyttelijä. Hän aloitti elokuvissa esiintymisen vuonna 1953 ja jatkoi uraansa 1990-luvulle. == Elokuvia == * Mettisen mainiot mukulat menopäällä (1953) * Sømand i knibe (1960) * Det skete på Møllegården (1960) * Pukki paratiisissa (1962) * Frøken Nitouche (1963) * Bussen (1963) * Pukki lähtee merelle (1965) * Hurra for de blå husarer (1970) == Lähteet == == Aiheesta muualla == * Luokka:Tanskalaiset näyttelijät Luokka:Vuonna 1933 syntyneet Luokka:Vuonna 2009 kuolleet
Daniel von Bargen

Daniel von Bargen (5. kesäkuuta 1950 Cincinnati, Ohio – 1. maaliskuuta 2015) oli yhdysvaltalainen näyttelijä. Von Bargen näytteli urallaan muun muassa George Costanzan esimiestä Mr. Krugeria televisiosarjassa Seinfeld ja päällikkö Gradyä vuoden 2001 elokuvassa Super Troopers. Hän esiintyi myös sarjassa Veljemme on nero, jossa hänen roolihahmonsa oli komentaja Edwin Spangler. Von Bargen yritti itsemurhaa 20. helmikuuta 2012 ampumalla itseään päähän ja joutui ohiolaiseen sairaalaan. Hätäkeskukseen soittamassaan puhelussa hän kertoi, ettei ollut halunnut mennä sairaalaan, jossa häntä odotti ainakin joidenkin varpaiden amputointi. Lisäksi von Bargen mainitsi sairastavansa diabetestä. == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Amputoidut henkilöt Luokka:Vuonna 1950 syntyneet Luokka:Vuonna 2015 kuolleet
Derby (hevoskilpailu)

Derby on 3- tai 4-vuotiaille hevosille tarkoitettu ikäluokkakilpailu. Derbyjä järjestetään sekä laukka- että raviurheilussa. Laukkaurheilussa Derbyt on tarkoitettu muutamaa poikkeusta lukuun ottamatta 3-vuotiaille hevosille. Pohjoismaisessa raviurheilussa derbyt ovat 4-vuotiaiden kilpailuja, muualla maailmassa 3-vuotiaiden. ==Historia== Derby on saanut nimensä Englannissa sijaitsevan Epson Downsin laukkaradan Derby Stakes -kilpailusta, joka on järjestetty vuodesta 1780 lähtien. Se nimettiin kilpailun perustajan Edward Smith-Stanleyn, Derbyn 12. jaarlin mukaan. 1800-luvulla derbyiksi alettiin nimetä useita muita laukkahevosten ikäluokkakilpailuja ympäri maailmaa. Aluksi Ison-Britannian siirtomaissa, vuosisadan jälkipuoliskolla myös Yhdysvalloissa ja Keski-Euroopassa. Raviurheilun vanhin derby on Saksan Deutsche Trab-Derby, joka juostiin ensimmäisen kerran vuonna 1895. Pohjoismaiden vanhin derby on Tanskassa, jossa on kilpailtu vuodesta 1898 lähtien. Ruotsin ensimmäinen derby ravattiin vuonna 1928. Lämminverisille tarkoitettu Suuri Suomalainen Derby on järjestetty vuodesta 1970, Suomenhevosten Derby vuodesta 1975. ==Laukkaurheilun Derbyjä== thumb|Hongkongin Derbyn startti vuonna 2009. Kilpailu Maa Paikka Perustettu American Derby Arlington Heights, Illinois 1884 Australian Derby Sydney 1861 Bangalore Derby Bangalore Derby Italiano Rooma 1884 Deutsches Derby Hampuri 1869 Epsom Derby Epsom Downs 1780 Maailman vanhin Derby Hong Kong Derby Sha Tin 1873 4-vuotiaille Indian Derby Mumbai 1943 Irish Derby Kildare 1866 Euroopan suuripalkintoisin Kentucky Derby Louisville, Kentucky 1875 Maailman suuripalkintoisin World's richest hose races New Zealand Derby Auckland 1860 Australian ja Oseanian suuripalkintoisin Derby Queensland Derby Brisbane 1868 Singapore Derby Kranji 1880 4-vuotiaille Svenskt Derby Malmö 1918 Pohjoismaiden suurin laukkakilpailu Victoria Derby Melbourne 1855 WATC Derby Perth 1888 ==Raviurheilun Derbyjä== Kilpailu Maa Paikka Perustettu Canadian Pacing Derby Campbellville, Ontario 1943 Avoin kaikenikäisille peitsareille Dansk Trav Derby Kööpenhamina 1898 4-vuotiaille Derby Italiano di Trotto Rooma 1926 3-vuotiaille Derby Nederland Wassenaar 3-vuotiaille Deutsche Traber-Derby Mariendorf, Berliini 1895 3-vuotiaille New South Wales Derby Sydney 3-vuotiaille New Zealand Trotting Derby Christchurch 1914 3-vuotiaille Norsk Travderby Bjerken ravirata, Oslo 1932 4-vuotiaille Norsk Travderby kaldblods Bjerken ravirata, Oslo 1932 Kylmäveristen Derby 4-vuotiaille Suomenhevosten Derby Killeri, Jyväskylä 1975 5-vuotiaille Suuri Suomalainen Derby Vermo, Helsinki 1970 4-vuotiaille Svenskt Travderby Malmö 1928 4-vuotiaille Victoria Derby Melbourne 1914 3-vuotiaille peitsareille ==Lähteet== *American Derby *Epsom Downs Racecourse *Harnesslink *The Blood Bank - Classic races *Dansk Trav Derby *Norsk Travderby *Hippos/Suurkilpailuvoittajia ===Viitteet=== == Aiheesta muualla == * 160-vuotias Derby. Välähdyksiä kuuluisan kilpailun vaiheista, Helsingin Sanomat, 26.5.1939, nro 139, s. 13, Kansalliskirjaston digitaaliset aineistot. Viitattu 25.5.2024 Luokka:Hevosurheilukilpailut
Lars Reinius

Lars Reinius (26. heinäkuuta 1919 Tampere – 16. tammikuuta 2012 Kauniainen) oli suomalainen elintarvikehygienian professori, joka kehitti eläinlääkärikoulutusta ja osallistui aktiivisesti alan yhteiskunnalliseen keskusteluun. Reinius valmistui eläinlääketieteen lisensiaatiksi 1947 Ruotsin kuninkaallisesta eläinlääkärikoulusta ja väitteli tohtoriksi 1953. Hänestä tuli 1961 Suomen ensimmäinen elintarvikehygienian professori, ja hän perusti oppiaineen, käynnisti elintarvikehygienian opetuksen ja tutkimuksen. Hän toimi Eläinlääketieteellisen korkeakoulun rehtorina vuosina 1966–1969, jolloin hän kehitti alan koulutusta näkyvästi. Uransa aikana Reinius oli aktiivinen yhteiskunnallinen keskustelija. Hän toi esiin elintarvikehygienian ongelmia ja esitti niihin ratkaisuja. Muun muassa elintarvikkeiden sisältämien radioaktiivisten aineiden säteilymittauksten tekemiseen ryhdyttiin hänen aloitteestaan. Vuonna 1970 Reinius siirtyi Yhdistyneiden kansakuntien elintarvike- ja maatalousjärjestön palvelukseen ja vuonna 1972 Maailman terveysjärjestön palvelukseen tieteelliseksi asiantuntijaksi. Hän jäi eläkkeelle 1984. ==Lähteet== Luokka:Eläinlääketieteellisen korkeakoulun professorit Luokka:Suomen yliopistojen rehtorit ja kanslerit Luokka:Vuonna 1919 syntyneet Luokka:Vuonna 2012 kuolleet Luokka:Suomalaiset professorit
Paternosterpapu

Paternosterpapu (Abrus precatorius) on tropiikissa kasvava monivuotinen köynnöskasvi, jonka siemeniä käytetään korujen ja rukousnauhojen valmistukseen. Siemenet ovat kovia ja kiiltäviä, väriltään kirkkaanpunaisia ja mustakärkisiä. Se kasvaa luonnonvaraisena Intiassa, mutta sitä on levitetty laajasti maailman lämpimille alueille.http://cal.vet.upenn.edu/projects/poison/plants/pprosar.htm Siementen paino on varsin tarkkaan gramman kymmenesosa, joten Intiassa kultasepät käyttävät niitä punnuksina.Abrus Precatorius Herb from Patalkot, India Disabled World Siemenet ovat hyvin myrkyllisiä, koska ne sisältävät aitotumallisten solujen proteiinisynteesiä estävää toksiinia nimeltä abriini.http://www.inchem.org/documents/pims/plant/abruspre.htm International Programme on Chemical Safety (IPCS), Inchem: Abrus precatorius Paternosterpavun juuri ja lehdet sisältävät lakritsihappoa ja sitä on käytetty myös varsinaisesta lakritsikasvista (Glycyrrhiza glabra) tehdyn lakritsin korvikkeena (valelakritsina). Kasvi on myös monipuolinen lääkekasvi, sillä sen eri osia on käytetty eri kulttuureissa monipuolisesti sairauksien ja vaivojen hoitoon. == Lähteet == == Aiheesta muualla == *Finto, Kassu – Kasvien suomenkieliset nimet: Paternosterpapu (Abrus precatorius) *ITIS: Abrus precatorius *United States Department of Agriculture (USDA): Abrus precatorius *Flora of China: Abrus precatorius *Dr. Duke's Phytochemical and Ethnobotanical Databases: Abrus precatorius *Centre for Agriculture and Biosciences International (CABI): Abrus precatorius (rosary pea) Luokka:Hernekasvit
Paistos

Paistos tarkoittaa yleismerkitykseltään paistamalla valmistettua ruokaa. Sanaa käytetään erityisesti merkityksissä paistettu vuokaruoka tai taikinakuorinen vuokaleivonnainen. Paistos (myös piirakkapaistos) on piirakan kaltainen leivonnainen, joka kypsennetään matalassa vuoassa uunissa. Siinä on taikinasta tehty kuori ja täyte, joka on yleensä suolainen. Täyte voi sisältää kasviksia, sieniä, juustoa, lihaa, kalaa, sisäelimiä ynnä muita ainesosia. Paistoksiin käytettävä taikina (paistostaikina) voi sisältää vain yhtä paljon rasvaa ja vehnäjauhoja sekä hivenen vettä, mutta siinä voi olla myös juustoa, kananmunaa, perunaa tai kermaviiliä. Jälkiruokapaistosten taikinassa on usein sokeria tai taikinana käytetään murotaikinaa. Paistoksen taikinaksi käy myös voitaikina. Taikinasta tehty kuori voi olla joko pohjana tai kantena tai molempina. Piirakoiden (paitsi karjalanpiirakoiden) taikina yleensä nostatetaan joko hiivan tai leivinjauheen avulla. Paistos on paistettu ruoka tai leivonnainen. Esimerkiksi eräät piirakat, laatikot ja erilaiset vuoat ovat paistoksia. Usein paistokset kypsennetään hitaasti ja tavallisesti ilman kantta (vertaa hauduttaminen, jossa käytetään kantta). On olemassa sekä suolaisia että makeita, samoin pää- tai jälkiruokina tarjoiltavia paistoksia. Suolaisiin paistoksiin voi sisältyä lihaa tai kalaa ja kasviksia, niiden rakennetta sitovana ainesosana käytetään esimerkiksi perunaa, jauhoja tai pastaa. Paistoksen päällä voi olla muru- tai juustokuorrutus. Kypsennettäessä paistoksen aineksista voi irrota nestettä; toisaalta tarpeen mukaan lisätään esimerkiksi liha- tai kasvislientä, kermaa tai alkoholeja. Suomalainen, suolainen pääruokapaistos on esimerkiksi makaronilaatikko. Eri kansainvälisistä keittiöistä tunnettuja paistostyyppisiä ruokalajeja ovat esimerkiksi moussaka, lasagne ja hotpot. ==Lähteet== Luokka:Ruokalajit
Jim Pla

Jim Pla (s. 6. lokakuuta 1992 Béziers) on ranskalainen moottoriurheilija. Nykyään hän kilpailee GT World Challenge Europe -sarjassa. Hän aloitti uransa vuonna 2007 Ranskan Formula Renault Campus -sarjassa sijoittumalla kuudenneksi. Seuraavana vuonna Pla kilpaili Euroopan Formula BMW -sarjassa sijoittuen 17:nneksi. Vuonna 2009 hän oli sarjan viides. Vuonna 2010 Pla kilpaili Formula 3 Euroseries-sarjassa voittaen yhden kilpailun sijoittuen loppupisteissä kymmenenneksi. Samana vuonna hän ajoi kaksi kilpailua GP3-sarjassa saavuttamatta pisteitä. Hänen vanhempi veljensä Olivier Pla on myös moottoriurheilija. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 Pisteet Sijoitus 2010 Tech 1 Racing ESP FEA ESP SPR TUR FEA Kesk. TUR SPR 20 EUR FEA EUR SPR GBR FEA GBR SPR GER FEA GER SPR HUN FEA HUN SPR BEL FEA BEL SPR ITA FEA ITA SPR 0 36. ==Lähteet== Luokka:Ranskalaiset autourheilijat Luokka:GP3-kuljettajat Luokka:Vuonna 1992 syntyneet Luokka:Elävät henkilöt
Stávros Niárchoksen kulttuurikeskus

Stávros Niárchoksen kulttuurikeskus (, , SNFCC) on Kallithéassa Suur-Ateenan alueella Kreikassa sijaitseva kulttuurikeskus. Siinä toimivat muun muassa Kreikan kansallisooppera ja Kreikan kansalliskirjasto. Kulttuurikeskus sijaitsee rantatontilla, jonka pinta-ala on 17 hehtaaria. Hanke käynnistyi lokakuussa 2006, ja hankkeen rahoitti Stávros Niárchoksen säätiö. Suunnitelmat laati italialainen arkkitehti Renzo Piano. Rakennustyöt aloitettiin joulukuussa 2011, ja ne valmistuivat vuonna 2016. Kulttuurikeskus luovutettiin Kreikan valtiolle vuonna 2017. == Lähteet == == Aiheesta muualla == * Stavros Niarchos Foundation Cultural Center - Κέντρο Πολιτισμού Ίδρυμα Σταύρος Νιάρχος. Kulttuurikeskuksen verkkosivut. Luokka:Ateenan kulttuuri Luokka:Ateenan rakennukset ja rakennelmat Luokka:Kallithéa (Attika)
Kreikan kansalliskirjasto

Kreikan kansalliskirjasto () on Kreikan valtion kansalliskirjasto. Sen vanha rakennus sijaitsee Ateenan keskustassa. Rakennuksen on suunnitellut tanskalainen arkkitehti Theofil Hansen. Rakennus kuuluu Trilogia-nimiseen kolmen uusklassisen rakennuksen ryhmään, joihin kuuluvat myös Ateenan akatemia ja Ateenan yliopiston alkuperäinen rakennus. Vuodesta 2017 kansalliskirjasto toimii myös Stávros Niárchoksen kulttuurikeskuksessa Kallithéassa. == Lähteet == == Aiheesta muualla == * Εθνική Βιβλιοθήκη της Ελλάδος. Kansalliskirjaston verkkosivut. Luokka:Ateenan kulttuuri Luokka:Ateenan rakennukset ja rakennelmat Luokka:Kansalliskirjastot Luokka:Kreikan kirjastot
Kreikan kansallisooppera

Kreikan kansallisooppera () on Kreikan valtion rahoittama oopperalaitos. Se järjestää ooppera- ja balettinäytöksiä ja konsertteja. Vuodesta 2017 ooppera toimii Stávros Niárchoksen kulttuurikeskuksessa Kallithéassa. Oopperan vanha rakennus sijaitsee Ateenan keskustassa Akadimías-kadulla. Oopperassa on useita kansallisesti merkittäviä arkistoja, kuten musiikkiarkisto, musiikkikirjasto, roolipukuarkisto, lavasteiden pienoismallit ja oopperan ohjelmistossa käytettyä esineistöä. == Lähteet == == Aiheesta muualla == * Εθνική Λυρική Σκηνή - Greek National Opera. Oopperan verkkosivusto. Luokka:Ateenan kulttuuri Luokka:Ateenan rakennukset ja rakennelmat Luokka:Kreikan teatterit Luokka:Oopperatalot Luokka:Oopperaseurueet
Torpedoputki

Torpedoputki on torpedojen laukaisuun tarkoitettu laite, joita on sekä vedenpinnan alle että alusten kannelle asennettuina. Kannelle asennetut on yleensä suunniteltu tietyn tyyppiselle torpedolle. Pinnan alle ja erityisesti sukellusveneisiin asennetut ovat yleensä yleiskäyttöisiä laukaisulaitteita, joilla voidaan laukaista varsinaisten torpedojen lisäksi erilaisia ohjuksia ja miinoja. Nykyisin laukaisulaitteet on standardoitu 12,75 tuuman (324 mm) keveiksi ja 21 tuuman (533 mm) raskaiksi torpedoputkiksi, mutta edelleen on käytössä myös muun halkaisijan omaavia järjestelmiä. == Lähteet == == Aiheesta muualla == * * Luokka:Torpedot
Täysosuma (vuoden 1941 elokuva)

Täysosuma on Hannu Lemisen ohjaama salonkikomedia vuodelta 1941. Elokuva on Lemisen esikoisohjaus. Veikkauksessa voittanut konekirjoittajatar Pirkko Kyllinen (Ansa Ikonen) palkkaa ylivahtimestari Aku Karppalan (Aku Korhonen) esiintymään kauppaneuvosisänään. Tarina liikkuu kahden kerroksen väen, ylä- ja alaluokan, parissa. ==Arviot== Aikalaisarvioissa elokuva sai kielteisiä arvioita, kuten Uuden Suomen M. V.:ltä, joka ei pitänyt elokuvaa täysosumana, sillä ”se ei ole jaksanut maaliin saakka”. Marja Linturin (Helsingin Sanomat) mukaan se on ”tyypillinen SF:n iloittelu”. Hans Kutter (Hufvudstadsbladet) toteaa kuitenkin, että Leminen on ”kunnianhimoinen, hänellä on laaduntajua”. Myös Olavi Vesterdahl (Aamulehti) kiittää, että Leminen on saanut elokuvaan ”hilpeän ja kevyen hengen, joka paikka paikoin saavuttaa kerrassaan nautittavan veikeän ja huvittavan ilmapiirin.”, Lehdistöarvio, viitattu 31.12.2013 Myöhemmpien televisioesitysten yhteydessä erään kriitikon mukaan elokuvan alkupuolella on notkeaa komiikkaa.Päivän elokuvia, Tv-maailma,7 /2012 sivu 29 Elokuvassa on myös todettu olevan harvinaislaatuista kansainvälisyyttä,Arto Pajukallio, Elokuvat, Helsingin Sanomat 24.2.2012, sivu D 7 ja kiittäen kriitikko toteaa, että korostetun luokkatietoisissa miljöissä sukkuloivassa elokuvassa ei idylliä pilata ”rahvaanomaisella fassilla, vaan satiiri kunnioittaa sivistystä”.AP: Täysosuma, Päivän elokuvia, Tv-maailma, 41-52/2013 sivu 49 ==Näyttelijät== ==Lähteet== ==Aiheesta muualla== * Luokka:Hannu Lemisen ohjaamat elokuvat Luokka:Suomalaiset mustavalkoelokuvat Luokka:Vuoden 1941 suomalaiset elokuvat Luokka:Suomalaiset komediaelokuvat
Island

Island voi tarkoittaa seuraavia: == Maantiede == * Islanti (), usealla kielellä kuten saksaksi Island * Island, kunta Ranskassa Yonnen departementissa == Yritykset == * Island Records, jamaikalainen levy-yhtiö
Natriumpyrosulfiitti

Natriumpyrosulfiitti eli natriummetabisulfiitti tai natriumdisulfiitti (Na2S2O5) on epäorgaaninen ioniyhdiste. Ainetta käytetään muun muassa elintarvikkeissa hapettumisenestoaineena. ==Ominaisuudet ja valmistus== Natriumpyrosulfiitti on vahva pelkistin ja esimerkiksi kostea ilma kykenee hapettamaan sen natriumsulfaatiksi. Kuivana se kuitenkin on melko stabiilia. Yhdiste liukenee hyvin veteen ja hieman myös etanoliin ja glyseroliin. Vesiliuokset ovat pH:ltaan happamia. Vahvojen happojen vaikutuksesta se hajoaa rikkidioksidiksi. Natriumpyrosulfiittia valmistetaan johtamalla rikkidioksidia natriumyhdisteen, kuten natriumsulfiitin, natriumhydroksidin tai natriumkarbonaatin vesiliuokseen. Reaktioseoksen viilentyessä natriumpyrosulfiitti kiteytyy ja voidaan erottaa suodattamalla. Sitä saadaan myös kuumentamalla natriumvetysulfiittia. ==Käyttö== Natriumpyrosulfiittia käytetään elintarvikkeissa säilöntä- ja hapettumisenestoaineena esimerkiksi kuivatuissa hedelmissä ja viineissä, tehokkain se on happamissa olosuhteissa. Sen E-koodi on E223. Yhdistettä käytetään myös pelkistimenä, tekstiili- ja paperiteollisuudessa kloorin poistamiseen, paperin valkaisussa, valokuvauskemikaalina ja laboratorioreagenssina. ==Lähteet== Luokka:Natriumyhdisteet Luokka:Sulfiitit
Jääpallon Suomensarja 1952

Jääpallon Palloliiton Suomensarja pelattiin vuonna 1952 nelilohkoisena lohkovoittajien päästessä karsimaan vuoden 1953 jääpallon mestaruussarjapaikasta. Sarjajärjestelmän uudistamisen myötä sarjasta putosi yhteensä 13 joukkuetta. Lohkoissaan kolmanneksi ja sitä huonommin sijoittuneet putosivat maakuntasarjaan. Vaasan Pallo-Pojat, Hämeenlinnan Pallokerho ja Jyväskylän Palloilijat luopuivat sarjasta. Palloliiton lisäksi Työväen Urheiluliitto järjesti oman Suomensarjansa. ==Palloliiton Suomensarja == === Pohjoislohko === Joukkue O V T H Maalit P SePS VPS GBK PK37 Drott Seinäjoen Palloseura 4 4 0 0 18–2 8 2–0 5–1 – – Vaasan Palloseura 4 3 0 1 13–4 6 – – 6–2 2–0 Gamlakarleby Bollklubb 4 2 0 2 10–12 4 – 0–5 6–1 – PK-37, Iisalmi 4 1 0 3 6–15 2 0–2 – – 3–1 IF Drott 4 0 0 4 3–17 0 1–9 – 1–3 – === Länsilohko === Joukkue O V T H Maalit P Haka RU38 KiPo Iirot TBK Valkeakosken Haka 4 3 1 0 12–4 7 4–2 4–0 – – Rosenlewin Urheilijat -38 4 3 0 1 16–11 6 – 4–1 6–3 – Kissalan Pojat 4 1 1 2 9–13 3 – – 4–1 4–4 Rauman Iirot 4 1 0 3 8–12 2 0–2 – – 4–0 Tammerfors Bollklubb 4 0 2 2 9–14 2 2–2 3–4 – – === Etelälohko === Joukkue O V T H Maalit P PA HPS PIF PK35 VU48 Vesta Porvoon Akilles 5 4 0 1 22–5 8 1–3 5–0 – 7–1 – Helsingin Palloseura 5 4 0 1 19–5 8 – – – 4–0 6–1 Pargas IF 5 4 0 1 19–11 8 – 3–1 5–3 – 7–1 Pallokerho-35 5 2 0 3 16–15 4 1–2 0–5 – – – Valkon Urheilijat -48 5 1 0 4 9–23 2 – – 1–4 2–4 5–4 Kulosaaren Vesta 5 0 0 5 7–33 0 0–7 – – 1–8 – === Itälohko === Joukkue O V T H Maalit P VPP MP SaPKo LaPa VaPa Varkauden Pallo-Pojat 4 4 0 0 19–9 8 4–2 – – 5–2 Mikkelin Palloilijat 4 2 1 1 12–10 5 – 4–4 – 4–1 Savonlinnan Pallokerho 4 1 1 2 7–9 3 1–4 – 2–0 – Lappeenrannan Pallo 4 1 0 3 8–11 2 4–6 1–2 – – Vaajakosken Pallo 4 1 0 3 5–12 2 – – 1–0 1–3 === Nousukarsinnat === * Akilles - VPP 4-1 , VPP - Akilles 3-2 * SePS - Haka 3-1 , Haka - SePS 3-8 * Mestaruussarjaan nousivat Porvoon Akilles ja Seinäjoen Palloseura. ==TUL:n Suomensarja == TUL:n Suomensarja pelattiin kolmilohkoisena ja lohkovoittajat Helsingin Kullervo, Lappeenrannan Pallo- Toverit ja Paraisten Rehti nousivat mestaruussarjaan. Kakkosten karsinnoista nousi lisäksi Joensuun Pallo-Toverit. ==Lähteet== * Suomen Palloliiton toimintakertomus * TUL:n toimintakertomus 1952 1952 Luokka:Vuoden 1952 jääpallo
Pappi, lukkari, talonpoika, vakooja

Pappi, lukkari, talonpoika, vakooja () on John le Carrén vakoiluromaani, joka ilmestyi vuonna 1974. Eero Mänttärin suomennoksen julkaisi samana vuonna Tammi. Kirjan tapahtumat sijoittuvat 1970-luvun kylmän sodan kauteen, ja sen päähenkilö on George SmileyVasama, Tanja: Ironinen ylistys Ruotsille. Helsingin Sanomat 23.2.2012, s. C 1., joka on päähenkilönä viidessä muussa le Carrén romaanissa ja lisäksi sivuhenkilönä kolmessa muussa. Tomas Alfredson on ohjannut kirjan pohjalta vuonna 2011 valmistuneen elokuvan Pappi, lukkari, talonpoika, vakooja. BBC on tuottanut vuonna 1979 romaaniin pohjautuvan minisarjan Tinker, Tailor, Soldier, Spy. ==Lähteet== Luokka:Brittiläiset romaanit Luokka:Vakoiluromaanit Luokka:Vuoden 1974 kirjat
Tomas Alfredson

Hans Christian Tomas Alfredson (s. 1. huhtikuuta 1965 Lidingö, Ruotsi) on ruotsalainen elokuvaohjaaja. Hän on Killinggängetin jäsen ja työskentelee sille. Hän on saanut ruotsalaisen Guldbagge-palkinnon elokuvista Fyra nyanser av brunt (2004) ja Ystävät hämärän jälkeen (2008). ==Elämäkerta ja ura== Alfredsonin vanhemmat ovat Gunilla ja näyttelijä, ohjaaja Hans Alfredson ja veli ohjaaja Daniel AlfredsonVasama, Tanja: Ironinen ylistys Ruotsille. Helsingin Sanomat 23.2.2012, s. C 1.. Hän on aiemmin ollut naimisissa Cissi Elwinin kanssa, ja heillä on kaksi lasta. Alfredson oli lapsena mukana isänsä kuvauksissa ja sai pieniä rooleja. Alfredsonin oma ura käynnistyi Svensk Filmindustrissa. Sittemmin hän työskenteli uudelleen käynnistetyssä TV4:ssä ja Ruotsin televisiossa. Hänen läpimurtonsa tapahtui 1995 elokuvalla Bert – viimeinen viaton, joka oli hänen ensimmäinen pitkä ohjauksensa. Hän liittyi 1999 Killinggängetiin ohjaajana, ja siellä hänen ensimmäinen elokuvansa oli Haku päällä Tallinnassa 1999. Alfredsonin Ystävät hämärän jälkeen herätti kansainvälistä huomiota ja sai 2008 palkinnon vuoden parhaana elokuvana Tribecan elokuvajuhlilla New Yorkissa, European Fantastic Film Festival’s Federationin Méliès d’Or -palkinnon Sitgesissä Espanjassa ja neljä palkintoa FantAsia-juhlassa Montrealissa Kanadassa. Samana vuonna hänelle myönnettiin siitä viisi Guldbaggea, muun muassa parhaasta ohjauksesta. Tämä nosti Alfredsonin ohjaajien eturiviin sekä Ruotsissa että kansainvälisesti. Alfredson ohjasi John le Carrén romaanin Pappi, lukkari, talonpoika, vakooja pohjalta vuonna 2011 ensi-iltansa saaneen elokuvan Pappi, lukkari, talonpoika, vakooja. Se sai muun muassa parhaan brittiläisen elokuvan Bafta-palkinnon. Alfredson osti vuonna 2012 filmatisointioikeudet Astrid Lindgrenin kirjaan Veljeni, Leijonamieli. Elokuvan teon piti alkaa alun perin vuonna 2012, mutta se on lykkääntynyt. Pappi, lukkari, talonpoika, vakooja -elokuvan jälkeen meni kuusi vuotta Alfredsonin seuraavaan elokuvaan. Veljeni, Leijonamielen sijaan vuonna 2017 Alfredsonilta ilmestyi Jo Nesbøn dekkariin perustunut Lumiukko, joka sai todella heikon vastaanoton kriitikoilta. Alfredson on kertonut tuotannon olleen hankala, sillä kuvausaika Norjassa oli liian lyhyt ja jälkituotantovaiheessa kävi selväksi, että 10–15 prosenttia käsikirjoituksesta oli jäänyt kuvaamatta, mikä jätti tarinaan monia aukkoja. ==Lähteet== Luokka:Ruotsalaiset elokuvaohjaajat Luokka:Vuonna 1965 syntyneet Luokka:Elävät henkilöt
Mystery shopping

Mystery shopping on markkinatutkimusyritysten teettämää asiakaspalvelu- prosessien mittaamista toimimalla joko mahdollisena tai oikeana asiakkaana ja raportoimalla tulokset yksityiskohtaisesti ja objektiivisesti. Luokka:Tutkimus Luokka:Vähittäiskauppa Luokka:Markkinointi Luokka:Valvonta
Linda Haglund

Linda Haglund (15. kesäkuuta 1956 Enskede, Tukholma – 21. marraskuuta 2015 Tukholma) oli ruotsalainen pikajuoksija.Linda Haglund Bio, Stats, and Results Olympics at Sports-Reference.com Haglund saavutti 100 metrin juoksussa hopeaa vuoden 1978 EM-kisoissa ja neljännen sijan Moskovan olympialaisissa 1980. Sisäratojen EM-kisoissa hän voitti 60 metrin juoksun vuonna 1976 ja sijoittui hopealle 1978, 1980 ja 50 metrin juoksussa 1981. Haglund voitti Ruotsin mestaruuden 100 metrillä seitsemän kertaa ja 200 metrin juoksussa viisi kertaa. Hän pitää edelleen hallussa Ruotsin ennätyksiä 100 metrillä (11,16 sekuntia) ja 200 metrillä (22,82 sekuntia). Myötätuulessa Haglund juoksi 100 metriä peräti 11,06. Julia Henriksson rikkoi elokuussa 2024 Pariisin kesäolympialaisissa Haglundin 200 metrin 45 vuotta vanhan ennätyksen ajalla 22,79. Haglund jäi kiinni dopingin käytöstä Ruotsin mestaruuskilpailuissa 1981 ja väitti suomalaisen valmentajansa Pertti Helinin syöttäneen hänelle anabolisia steroideja vitamiinipillereiden sijaan. Haglund sai puolentoista vuoden kilpailukiellon eikä onnistunut enää sen jälkeen palaamaan huipulle. Hän muutti Yhdysvaltoihin ja 1990-luvulla avioitui siellä entisen 60 metrin juoksun maailmanennätysmiehen Houston McTearin kanssa. Myöhemmin pari muutti Tukholmaan. Haglund kuoli syöpään 59-vuotiaana tukholmalaisessa sairaalassa 21. marraskuuta 2015. Hän kuoli vain kolme viikkoa myöhemmin kuin miehensä, joka kuoli myös syöpään. == Lähteet == * svt.se; 123 saker (varje svensk bör veta); Linda Haglund === Viitteet === == Aiheesta muualla == * Luokka:Ruotsalaiset pikajuoksijat Luokka:Dopingrikkomuksesta tuomitut ruotsalaiset Luokka:Dopingrikkomuksesta tuomitut yleisurheilijat Luokka:Vuonna 1956 syntyneet Luokka:Vuonna 2015 kuolleet
Jääpallon Suomensarja 1951

Jääpallon Palloliiton Suomensarja pelattiin vuonna 1951 nelilohkoisena. Lohkovoittajat nousivat vuoden 1952 jääpallon mestaruussarjaan ja viimeiset putosivat maakuntasarjaan. Työväen Urheiluliitto järjesti myös oman Suomensarjansa. ==Palloliiton Suomensarja== === Etelälohko === Joukkue O V T H Maalit P HJK HPS PIF Vesta Kiri Helsingin Jalkapalloklubi 4 4 0 0 18–2 8 1–0 2–0 4–2 11–0 Helsingin Palloseura 4 2 1 1 16–2 5 1–1 4–0 11–0 Pargas IF 4 2 1 1 12–6 5 3–1 8–2 Kulosaaren Vesta 4 1 0 3 6–11 2 3–0 Virkkalan Kiri 4 0 0 4 2–33 0 === Keskilohko === Joukkue O V T H Maalit P KUP LaPa Haka KiPo HPK Kouvolan Urheilijain Palloilijat 4 4 0 0 23–6 8 3–2 5–0 9–3 6–1 Lappeenrannan Pallo 4 3 0 1 23–7 6 4–0 13–2 4–2 Valkeakosken Haka 4 2 0 2 8–11 4 4–2 4–0 Kissalan Pojat 4 1 0 3 10–27 2 3–1 Hämeenlinnan Pallokerho 4 0 0 4 4–17 0 Kotkan Jäntevä luopui sarjasta Kotkan Jäntevä luopui sarjasta Kotkan Jäntevä luopui sarjasta Kotkan Jäntevä luopui sarjasta Kotkan Jäntevä luopui sarjasta Kotkan Jäntevä luopui sarjasta Kotkan Jäntevä luopui sarjasta Kotkan Jäntevä luopui sarjasta Kotkan Jäntevä luopui sarjasta Kotkan Jäntevä luopui sarjasta Kotkan Jäntevä luopui sarjasta Kotkan Jäntevä luopui sarjasta === Länsilohko === Joukkue O V T H Maalit P PKär VPS VPP Iirot Drott PoPa Porin Kärpät 5 5 0 0 29–6 10 3–1 5–2 9–1 8–1 4–1 Vaasan Palloseura 5 3 1 1 25–8 7 3–2 1–1 13–1 7–1 Vaasan Pallo-Pojat 5 3 0 2 15–12 6 4–1 4–2 3–1 Rauman Iirot 5 0 3 2 5–16 3 1–1 1–1 IF Drott 5 1 1 3 7–27 3 2–1 Porin Palloilijat 5 0 1 4 5–17 1 === Itälohko === Joukkue O V T H Maalit P JMP VPP VaPa SaPKo JyP JoPS Joensuun Maila-Pojat 5 4 1 0 21–8 9 4–2 6–1 3–3 4–1 4–1 Varkauden Pallo-Pojat 5 4 0 1 23–8 8 4–2 4–1 8–0 5–1 Vaajakosken Pallo 5 3 0 2 13–11 6 4–0 3–0 3–1 Savonlinnan Pallokerho 5 1 1 3 8–15 3 0–1 4–3 Jyväskylän Palloilijat 5 1 1 3 5–18 3 3–3 Joensuun Palloseura 5 0 1 4 9–19 1 ==TUL:n Suomensarja== TUL:n Suomensarjassa pelasi 19 joukkuetta neljässä lohkossa. Lohkovoittajiksi selvisivät Kotkan Työväen Palloilijat, Uudenkaupungin Roima, Pieksämäen Pallo- Sepot ja Oulun Työväen Palloilijat. ==Lähteet== * Suomen Palloliiton toimintakertomus * TUL:n toimintakertomus 1951 1951 Luokka:Vuoden 1951 jääpallo
The Rasmus (albumi)

The Rasmus on The Rasmuksen kahdeksas albumi, joka julkaistiin 18. huhtikuuta 2012. Levyn ensimmäinen single on I'm a Mess ja toinen single on Stranger. Albumi on pääosin yhtyeen omaa tuotantoa. Albumi ylsi ensimmäisellä listaviikollaan Suomen virallisen listan sijalle 3 ja pysyi listalla 14 viikkoa.Musiikkituottajat: The Rasmus – The Rasmus == Kappaleet == Kaikki kappaleet san. ja säv. The Rasmus == Arvostelut == * Rumba: Rumba * Soundi: Soundi == Lähteet == Luokka:Vuoden 2012 albumit Luokka:The Rasmuksen albumit
I Like It When You Die

I Like It When You Die on Anal Cuntin neljäs studioalbumi. Se julkaistiin vuonna 1997 levymerkillä Earache Records. == Kappaleet == # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # == Kokoonpano == * Seth Putnam – laulu, kitara, kosketinsoitin, miksaaja * River – taustalaulu (kappaleet 1, 3, 6, 7, 13, 14, 16, 24, 35, 36, 41 ja 43) * Nate Linehan – rummut * Josh Martin – kitara \+ * Bill T. Miller – miksaaja == Aiheesta muualla == * I Like It When You Die discogs.com -sivustolla Luokka:Vuoden 1997 albumit Luokka:Anal Cuntin albumit
Carnival in Babylon

Carnival in Babylon on Amon Düül II-yhtyeen studioalbumi vuodelta 1972. Albumilla yhtye alkoi suuntautua tavanomaisempiin sävellyksiin edellisalbumien pitkien jami-pohjaisten kappaleiden sijaan. == Kappaleet == ===A-puoli=== #"C.I.D. In Uruk" (Weinzierl) - 5:30 #"All The Years 'Round" (Weinzierl, Knaup, Rogner) - 7:20 #"Shimmering Sand" (Karrer, Rogner) - 6:33 ===B-puoli=== #"Kronwinkl 12" (Weinzierl) - 3:52 #"Tables Are Turned" (Karrer, Rogner) - 3:34 #"Hawknose Harlequin" (Karrer, Rogner, Meid, Weinzierl, Hausmann, Fichelscher, Leopold) - 9:48 == CD-versioiden bonuskappaleet == === Gammarock Records CD (2000):=== 7. "Light" - 3:50 8. "Between The Eyes" - 2:28 9. "All The Years 'Round" (single versio) - 4:11 10. "Castaneda Da Dream" - 7:46 === Repertoire Records CD (2002):=== 7. "Light" - 3:47 8. "Lemmingmania" - 2:57 9. "Between The Eyes" - 2:24 10. "All The Years 'Round" (single versio) - 4:10 === Revisited Records (2007) ja Belle Antique (2009):=== 7. "Skylight" - 9:50 8. "Tatzelwurmloch" - 17:45 == Muusikot == *John Weinzierl - kitarat, laulu *Chris Karrer - kitarat, viulu, soprano saksofoni, laulu *Lothar Meid - basso, laulu *Renate Knaup- Krötenschwanz - laulu *Danny Fichelscher - rummut, gongat *Peter Leopold - rummut, tamburiini *Karl-Heinz Hausmann - kosketinsoittimet sekä: *Joy Alaska - taustalaulu *F.U. Rogner - urut *Olaf Kübler - soprano saksofoni, "door" Luokka:Vuoden 1972 albumit Luokka:Amon Düül II -yhtyeen albumit
Jany Kapu

Jany Kapu (, , ), vuoteen 2023 asti Krasnoperekopsk (, , ) on kaupunki Krimin niemimaan pohjoisosassa Perekopinkannaksella, eteläisessä Ukrainassa. Kaupungin asukasluvuksi tilastoitiin 29 815 (2013). Kaupunki ja sen rautatieasema on läntisemmän Krimille johtavan Ukrainan rautateiden pääradan varrella. Jany Kapun kautta kulkee myös tärkeä valtatieyhteys M17 (osa eurooppatietä E97) Krimille. Kaupunki uudelleennimettiin vuonna 2016 osana Ukrainan dekommunisaatiotoimenpiteitä;Закон України «Про перейменування окремих населених пунктів та районів Автономної Республіки Крим та міста Севастополя». Viitattu 5.3.2024. vanha nimi Krasnoperekopsk viittasi Puna- armeijan suorittamaan Perekopin piiritykseen Venäjän sisällissodassa. Uudelleennimeäminen astui voimaan vuonna 2023.Закон України «Про внесення змін до деяких законодавчих актів України щодо вирішення окремих питань адміністративно-територіального устрою Автономної Республіки Крим». Viitattu 5.3.2024. ==Lähteet== ==Aiheesta muualla== Luokka:Krimin autonomisen tasavallan kaupungit
Jääpallon Suomensarja 1950

Jääpallon Palloliiton Suomensarja pelattiin vuonna 1950 nelilohkoisena lohkovoittajien noustessa vuoden 1951 jääpallon mestaruussarjaan. Työväen Urheiluliiton seurat pelasivat omassa Suomensarjassaan. ==Palloliiton Suomensarja== === Etelälohko === Joukkue O V T H Maalit P KUV Sudet KUP LaPa KoJä KIF Käpylän Urheilu-Veikot 5 5 0 0 24–6 10 3–2 1–0 11–1 3–2 6–1 Sudet, Helsinki 5 3 1 1 23–13 7 3–3 8–4 9–3 1–0 Kouvolan Urheilijain Palloilijat 5 3 1 1 9–6 7 2–0 2–1 2–1 Lappeenrannan Pallo 5 2 0 3 10–23 4 2–1 3–1 Urheilukerho Jäntevä 5 1 0 4 11–18 2 4–2 Kronohagens IF 5 0 0 5 5–16 0 === Länsilohko === Joukkue O V T H Maalit P RU-38 PoKä PoPa Iirot HPK UP-46 Rosenlewin Urheilijat -38 5 4 1 0 26–8 9 3–3 2–0 3–2 12–2 6–1 Porin Kärpät 5 2 1 2 8–9 5 0–2 3–1 2–1 0–2 Porin Palloilijat 5 2 1 2 7–9 5 1–4 2–1 2–2 Rauman Iirot 5 2 0 3 12–14 4 1–4 4–3 Hämeenlinnan Pallokerho 5 2 0 3 13–21 4 5–4 Uudenkaupungin Pallo -46 5 1 1 3 12–17 3 === Itälohko === Joukkue O V T H Maalit P MP JMP VaPa JoPS JyP KPT Mikkelin Palloilijat 5 5 0 0 26–10 10 8–2 2–1 5–4 6–1 5–2 Joensuun Maila- Pojat 5 3 0 2 17–16 6 4–2 0–2 6–1 5–3 Vaajakosken Pallo 5 2 0 3 16–11 4 5–2 7–1 1–2 Joensuun Palloseura 5 2 0 3 12–14 4 1–4 3–0 Jyväskylän Palloilijat 5 2 0 3 10–22 4 3–2 Kuopion Pallo-Toverit 5 1 0 4 9–17 2 === Pohjoislohko === Karsintakierros: * OPP - Vastus 2-1 , Vastus - OPP 2-4 * VPS - VPP 1-1 , VPP - VPS 5-0 * KiPo - Haka 1-2 , Haka - KiPo 4-1 Lohko 1 Joukkue O V T H Maalit P OPP VPP Haka Oulun Pallo-Pojat 2 1 1 0 5–3 3 1–1 4–2 Vaasan Pallo-Pojat 2 0 2 0 2–2 2 1–1 Valkeakosken Haka 2 0 1 1 3–5 1 Lohko 2 Joukkue O V T H Maalit P VPS KiPo VV Vaasan Palloseura 2 1 0 1 7–2 2 7–0 Kissalan Pojat 2 1 0 1 3–5 2 2–0 Veitsiluodon Vastus 2 1 0 1 5–8 2 5–1 ==TUL:n Suomensarja== TUL:n Suomensarjassa pelasi 20 joukkuetta neljässä lohkossa. Lohkovoittajiksi selvisivät Kokkolan Jymy, Porin Pallo-Pojat, Työväen Mailapojat ja Savonlinnan Työväen Palloseura. ==Lähteet== * Suomen Palloliiton toimintakertomus * TUL:n toimintakertomus 1950 1950 Luokka:Vuoden 1950 jääpallo
Scotianmeri

thumb|180px|Scotianmeren sijainti. Scotianmeri on Atlantin valtameren osa Etelä-Amerikan ja Etelämantereen välillä. Se sijaitsee suurimmaksi osaksi Eteläisen jäämeren alueella, ja osa siitä kuuluu subantarktiseen ja osa antarktiseen alueeseen. Scotianmeri on noin 900 000 km² laaja, ja noin puolet siitä sijaitsee mannerjalustan päällä. Meri on myrskyinen ja kylmä, ja sen alueella sijaitsevat saaret vaihtelevat olosuhteiltaan sen mukaan, kuinka lähellä Antarktista ne sijaitsevat. Osa saaristoista on tundraa ja niissä on paljon kasvillisuutta, osa saarista on puolestaan karumpia. Scotianmeren alueella elää paljon erilaisia lintulajeja. == Uhat ja suojelu == Etelä- Georgia, Eteläiset Sandwichsaaret ja Bouvet’nsaari on julistettu suojelluksi alueeksi, mutta aluetta jotkut tekijät uhkaavat silti alueen ekosysteemiä. Yksi tärkeimmistä Scotianmerta uhkaavista tekijöistä on alueelle istutetut uudet lajit. Ilmiö vaikuttaa suurimmaksi osaksi Etelä-Georgiassa, jonne on istutettu suuriakin nisäkkäitä, kuten peuroja. Myös liikakalastuksesta on haittaa alueelle. == Katso myös == *Eteläinen jäämeri == Lähteet== == Aiheesta muualla== Luokka:Atlantin valtameri Luokka:Eteläinen jäämeri Luokka:Seulonnan keskeiset artikkelit
At Home

At Home on alankomaalaisen Shocking Blue -yhtyeen vuonna 1969 julkaistu toinen albumi. Sillä on muun muassa yhtyeen tunnetuin kappale, Yhdysvalloissa listaykköseksi noussut ”Venus” sekä ”Love Buzz”, josta Nirvana-yhtye teki myöhemmin cover-version. Robbie van Leeuwenin soittama sitar puolestaan hallitsee instrumentaalikappaletta ”Acka Raga”. ”Long and Lonesome Road” saavutti Yhdysvalloissa sijan 75, ollen siellä samalla yhtyeen toinen ja viimeinen listahitti. == Julkaisu ja vastaanotto == Albumin julkaisi yhtyeen kotimaassa Alankomaissa Pink Elephant -yhtiö ja Länsi-Saksassa puolestaan Metronome-yhtiö. Sen julkaisi myös Britanniassa Penny Farthing Records. Yhtye tuotti albumin itse.Shocking Blue: At Home -vinyylin sisäkansi (MOVLP119 / RB 33195) Maaliskuussa 1970 At Home saavutti Alankomaissa listasijan kuusi ja pysyi listalla 12 viikkoa. At Home nousi listalle myös Norjassa, missä se ylsi viiden viikon aikana korkeimmillaan sijalle kolmetoista. Myös siellä se on ainoa albumilistalle päässyt Shocking Blue -julkaisu. Länsi-Saksassa At Home pääsi sijalle 30. Ensimmäinen CD-painos albumista julkaistiin vuonna 2002. Vuonna 2010 ilmestyi puolestaan uusi, bonuskappaleita sisältävä vinyyliversio. === Listasijoitukset === Valtio Korkein sijoitus Listaviikot Nousu listalle Lähde 6\. 12 7.2.1970 13\. 5 viikko 10/1970 30\. 1969 == Kappaleet == === Alkuperäinen versio === *Kaikki kappaleet kirjoittanut Robbie van Leeuwen ellei toisin mainita A-puoli # # # # # # B-puoli # * # # # # ==== CD-version bonuskappaleet ==== # * # # # Shocking Blue: At Home -CD-levyn takakansi (Red Bullet RB 66.195) === Vuoden 2010 vinyyliversio === *Kaikki kappaleet kirjoittanut Robbie van Leeuwen ellei toisin mainita A-puoli # # # # # # # # B-puoli # * # # # # # # == Singlet == == Kokoonpano == Muusikot *Robbie van Leeuwen – kitara, sitar *Mariska Veres – laulu *Klaasje van der Wal – bassokitara *Cornelius van der Beek – rummut Muut *Dick Bakker – äänittäjä *Ronnie Herts – kuvat == Lähteet == Luokka:Shocking Bluen albumit Luokka:Vuoden 1969 albumit
Täyssinä

thumb|Alakylä, myöhempi Popovka, vuoden 1676 aineistoon perustuvassa kartassa. Täyssinä (, ) oli Narvan lähellä sijainnut kylä, jossa Ruotsi ja Venäjä solmivat vuonna 1595 Täyssinän rauhansopimuksen. Kylän sijainnista on useita käsityksiä. Sopimuksen solmimispaikkana on Peter von Köppenin esittämän arvelun perusteella pidetty Laukaanjoen varrella nykyisen Leningradin alueen Jaaman piirin Narvusin kunnassa sijaitsevaa Tiensuun kylää. J. J. Mikkolan (1935) mukaan kyseessä ei voi olla Tiensuu, koska se sijaitsee 25 kilometrin päässä Narvasta. Lähteiden mukaan paikka oli lähempänä Narvaa Iivananlinnan puolella Narvanjokea. Iivananlinnan lähistöllä sijainnut Täyssinä mainitaan venäläisissä verokirjoissa vuosina 1498 ja 1571 (ven. Tjavzino) sekä ruotsalaisten vuosina 1618–1623 laatimassa verokirjassa (ruots. Täysina). Jälkimmäisissä kirjoissa esiintyy myös Jaaman kihlakuntaan kuulunut Tiensuu (Vzvoz, Issuoss). Andriaševin mukaan Täyssinän on täytynyt sijaita Narvajoen rannalla Iivananlinnan pohjoispuolella. Samaan johtopäätökseen on tullut asiaa tutkinut Mikkola. Ruotsalaisten 1600-luvulla laatimassa reduktioluettelossa mainitaan Teusina eli Ahlakylä, jonka taustalla lienee itämerensuomalainen muoto Alakylä. Ruotsalaisessa 1700-luvun alun kartassa se esiintyy muodossa Alanekylä. Sen paikka on Narvajoen rannalla muutama virsta Iivananlinnasta pohjoiseen, joen rantaa kulkevan ja Haavikosta tulevan tien risteyksessä. Täyssinän eli Alakylän kohdalla on ehkä ollut Narvajoen ylikulkupaikka. Myöhemmin samalla seudulla sijainnut kylä tunnettiin nimellä Popovka.Mikkola, s.9-10 Sen paikalla on nykyisin siirtolapuutarha. Narvan museon johtajan, kotiseutuhistorioitsija Jevgeni Krivošejevin (1927–2000) mukaan Täyssinän kylä sijaitsi Popovkaa pohjoisempana ja tunnettiin Viron Inkerin aikaan nimellä Tõrvala, joka vastasi inkerinsuomalaista nimeä Tervola (). Kylässä tuotettiin 1700-luvulla tervaa ja puuhiiltä sepänpajojen tarpeisiin. Vuodesta 1882 alkaen siitä kehittyi rauhallinen lomailukylä. Siellä oli myös kuurojen koulu eikä lainkaan alkoholinmyyntiä. Vuonna 1922 kylässä oli 28 ruokakuntaa ja 149 asukasta. Neuvostohistoriassa Tõrvala (ven. Тырвала) muistetaan Ivan Fedjuninskin 2. rynnäkköarmeijan komentopaikkana Narvajoen taisteluissa 1944. Tõrvalan kylä tuhoutui sodassa, mutta sen etelälaidalle pystytettiin 9.5.1975 yhdeksänmetrinen komentopaikkaa osoittava ruostumaton teräspylväs. Muistomerkki on ollut havaittavissa myös Viron puoleiselta rannalta Narvajokea.Krivošejev, J: Narva-Jõesuu, kultuuriloolisest minevikust, 1978 Kylän nimi kirjoitetaan Suomessa yleensä muodossa Täyssinä. Mikkolan mukaan oikeampi kirjoitusasu olisi Täysinä. Hän on yhdistänyt sen suomalaisiin Töysä- paikannimiin, joiden vanhempi muoto on ollut Teysä (vertaa suomen köyhä – vatjan keyhä).Mikkola, s.10 ==Lähteet== Luokka:Inkerin kylät Luokka:Jaaman piiri
101 Helena

101 Helena on suhteellisen pieni päävyöhykkeen asteroidi, joka kuuluu S-luokkaan. Sen löysi James Craig Watson 15. elokuuta 1868. Asteroidi nimettiin kreikkalaisen mytologian hahmon mukaan. == Lähteet == *NASA:n JPL Luokka:Päävyöhykkeen asteroidit
Pivdenne (Odessan alue)

Pivdenne () on Mustanmeren rannikkokaupunki Odessan alueella Lounais- Ukrainassa, noin 30 kilometriä Odessasta koilliseen. Kaupunki on perustettu vuonna 1973 teollisuuspaikkakunnaksi. Siellä on satama. Valtatie M14, osa eurooppatietä , kulkee kaupungin pohjoispuolitse. Kaupungin asukasluku on 32 745 (2021). Pivdenne on hallinnollisesti Odessan piiriin kuuluva kaupunki; ennen Ukrainan heinäkuun 2020 aluehallinnollista uudistusta se oli Odessan alueen alainen kaupunki. Vuoteen 2024 asti kaupungin nimi oli Južne (, ). ==Lähteet== ==Aiheesta muualla== Luokka:Odessan alueen kaupungit Luokka:Odessan piiri
G350.1-0.3

G350.1-0.3 on supernovajäänne Linnunradassa. G350.1-0.3 luokiteltiin supernovajäänteeksi julkaisuissa vuosilta 1973 ja 1975. 1980-luvulla sen asema kyseenalaistettiin tarkempien kuvien myötä; muotonsa takia sitä arveltiin radiogalaksiksi tai galaksiklusteriksi. Vuonna 2008 julkaistu tutkimus kuitenkin osoitti G350.1-0.3:n supernovajäänteeksi; sen pitkänomaisen muodon katsottiin johtuneen räjähtämisestä tiheän kaasupilven vieressä (arviolta 15 000 valovuoden päässä Maasta). G350.1-0.3 on noin 900–1000 vuotta vanha, joten se on yksi nuorimmista ja kirkkaimmista Linnunradan supernovajäänteistä. Se levittäytyy kahdeksan valovuoden matkalle. Tähtienvälisen pölyn johdosta räjähdystä tuskin nähtiin Maasta. ==Aiheesta muualla== * NASA: Remnant of an Explosion With a Powerful Kick? Luokka:Skorpionin tähdistö Luokka:Supernovat
Pähkämökirjokääriäinen

Pähkämökirjokääriäinen eli pähkämövarsikääriäinen (Endothenia nigricostana) on kääriäisiin kuuluva pienehkö perhoslaji. Ahvenanmaalla se on rauhoitettu ja erityisesti suojeltu laji.http://www.ls.aland.fi/socialomiljo/miljo/fridlysta.pbs == Koko ja ulkonäkö == Helposti tunnistettava kääriäinen. Siipien pohjaväri on suklaanruskea ja niissä on hieman epäselviä siniharmaita poikkiviiruja. Siiven takareunassa on laaja, kellanruskea dorsaalitäplä. Takasiivet ovat ruskeat, tyveä kohti vaaleammat. Siipiväli 11-15 mm.http://ukmoths.org.uk/show.php?bf=1102http://www2.nrm.se/en/svenska_fjarilar/e/endothenia_nigricostana.html == Levinneisyys ja lentoaika == Pähkämökirjokääriäistä tavataan lähes koko Euroopassa pohjoisimpia alueita lukuun ottamatta.http://lepidoptera.pro/species/endothenia-nigricostana/ Suomessa lajia on aikoinaan tavattu Ahvenanmaalla, mutta tuoreita havaintoja sieltä ei ole. Sen sijaan 2000-luvulla perhosia on löydetty itärajan tuntumasta.http://www.insects.fi/Lepidoptera/Tortricidae/Endothenia/nigricostana/Endothenia%20nigricostana.htm Lentoaika on kesäkuussa.http://www.artfakta.se/Artfaktablad/Endothenia_Nigricostana_102433.pdf == Elinympäristö ja elintavat == Kääriäistä tavataan lehtimetsissä, metsänreunoilla ja hakkuuaukioilla. Perhoset lentävät pääasiassa illalla ja tulevat valolle, mutta joskus myös päiväsaikaan. Se on paikoittainen, mutta esiintymispaikallaan usein runsas. Toukka talvehtii ja koteloituu keväällä ravintokasvin tyvelle. Suomessa pähkämökirjokääriäinen oli luokiteltu alueellisesti hävinneeksi (RE), mutta se on palannut lajistoon ja uhanalaisarvioinnissa 2010 laji luokiteltiin erittäin uhanalaiseksi (EN).Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. == Ravintokasvi == Toukan ravintokasvi on lehtopähkämö (Stachys sylvatica). == Lähteet == Luokka:Kääriäismäiset
Wolf City

Wolf City on saksalaisen krautrock-yhtyeen Amon Düül II:n studioalbumi vuodelta 1972. Se jatkaa edellisellä albumilla alkanutta kaupallisempaa suuntausta ja suoraviivaisempia sävellyksiä unohtamatta kuitenkaan yhtyeen kokeellista puolta. == Kappaleet == ===A-puoli=== #"Surrounded by the Stars" (Karrer, Rogner) - 7:46 #"Green-Bubble-Raincoated-Man" (Weinzierl) - 5:04 #"Jail-House Frog" (Weinzierl) - 4:54 ===B-puoli=== #"Wolf City" (Karrer, Fichelscher, Rogner, Weinzierl, Meid) - 3:20 #"Wie der Wind am Ende einer Strasse" (Karrer, Fichelscher, Rogner, Weinzierl, Meid) - 5:42 #"Deutsch Nepal" (Meid, Kübler) - 3:00 #"Sleepwalker's Timeless Bridge" (Fichelscher, Rogner) - 4:55 == CD-versioiden bonuskappaleet: == ===Gammarock Records (2000):=== 8. "What You Gonna Do" - 6:37 9. "Las Vegas" - 4:19 10. "Mueller's Frau - Jam" - 10:53 ===Revisited Records (2007) ja Belle Antique (2009):=== 8. "Kindermörderlied" - 6:02 9. "Mystic Blutsturz" - 10:13 10. "Düülirium" - 4:24 == Muusikot == *John Weinzierl – kitara *Lothar Meid – basso, syntetisaattori, laulu *Chris Karrer – kitara, sopraanosaksofoni, viulu *Danny "D. Secundus" Fichelscher – rummut, kitara, laulu *Falk-Ulrich Rogner – urut, clavioline, syntetisaattori *Renate Knaup-Krötenschwanz – laulu sekä: *Jimmy Jackson – kirkkourut, piano *Olaf Kübler – sopraanosaksofoni, laulu *Peter Leopold – syntetisaattori, patarumpu, laulu *Al Sri Al Gromer – sitar *Pandit Shankar Lal – tablat *Liz van Neienhoff – tambura *Paul Heyda – viulu *Rolf Zacher – laulu Luokka:Vuoden 1972 albumit Luokka:Amon Düül II -yhtyeen albumit
Talne

Talne (; ) on kaupunki Ukrainan keskivaiheilla, Tšerkasyn alueen Zvenyhorodkan piirissä. Kaupungissa asuu noin 13 000 ihmistä (1.1.2021). Ennen heinäkuun 2020 aluehallinnon uudistusta kaupunki oli Talnen piirin hallintokeskus. Ukrainan tilastokeskuksen arvion mukaan silloisessa Talnen piirissä asui 35 423 henkeä 2013 alussa. ==Lähteet== ==Aiheesta muualla== * Perustietoja Ukrainan parlamentin sivustolla (rada.gov.ua) Luokka:Tšerkasyn alueen kaupungit
Sarjakuvan tiedotuskeskus

Sarjakuvan tiedotuskeskus ry on vuonna 2009 perustettu yhdistys, joka toimii sarjakuva-alan toimijoita yhdistävänä organisaationa ja edistää kotimaisen sarjakuvan historian tallentamista, säilymistä ja tutkimusta. Yhdistyksen ensimmäinen suurhanke oli suomalaisen sarjakuvan 100-vuotisjuhlavuosi 2011. Tämän jälkeen yhdistys on keskittynyt sarjakuvamuseohankkeen edistämiseen. Yhdistyksen jäsenyhdistyksinä toimivat Suomen suurimmat sarjakuva-alan yhdistykset Suomen sarjakuvaseura ry ja Sarjakuvantekijät ry. ==Sarjakuvan tiedotuskeskuksen toimintaa== ===Suomalainen sarjakuva 100 vuotta=== Suomalaisen sarjakuvan 100-vuotisjuhlavuotta vietettiin vuonna 2011. Juhlavuosi laskettiin ensimmäisen suomalaisen sarjakuvakirjan Ilmari Vainion Professori Itikaisen tutkimusretken julkaisusta 21. marraskuuta 1911. Juhlavuoden ohjelma koostui näyttelyistä, julkaisuista, festivaaleista ja muista sarjakuvatempauksista sekä sarjakuvan kulttuuripoliittista asemaa parantavista toimenpiteistä. ===Sarjakuvamuseohanke=== Sarjakuvamuseohanke on kansallinen hanke, joka käynnistyi vuonna 2011, suomalaisen sarjakuvan 100-vuotisjuhlavuotena. Sarjakuvamuseohankkeen taustajärjestönä toimii Sarjakuvan tiedotuskeskus ry. Sarjakuvamuseohankkeen ensisijainen tehtävä on luoda kattava tutkimustietokanta suomalaisista sarjakuvaoriginaaleista, luetteloida materiaalit ja tarjota tutkijoille pääsy tutkimaan aineistoja. Hankkeen missio on edistää sarjakuvataiteen ymmärrystä ja arvostusta sekä lisätä keskustelua ja tutkimusta tämän maailman suosituimman taiteenlajin kulttuurisista, taiteellisista ja historiallisista vaikutuksista. Suomen sarjakuvaseuran kirjastokokoelman kehitystyö liittyy myös Sarjakuvamuseohankkeeseen ja tulevaisuudessa kokoelmatoiminnat tulevat lähentymään entisestään. Sarjakuvan tutkimuskirjasto -projekti käynnistyi vuonna 2013 osana Sarjakuvamuseohanketta. Projektin puitteissa Suomen sarjakuvaseuran kokoelman tietokantaan on kerätty mm. kotimaisten sarjakuvaa käsittelevien väitöskirjojen, lisensiaatintöiden, pro gradu -tutkielmien, esitelmien, artikkeleiden ja sarjakuvatietokirjojen viitetietoja. Osa julkaisuista on luettavissa verkossa sekä selailukappaleena Suomen sarjakuvaseuran kirjastokokoelmassa. ==Lähteet== * Suomen sarjakuvamuseo ==Aiheesta muualla== *Suomen sarjakuvamuseo *Suomen sarjakuvaseura *Suomen sarjakuvaseuran kokoelman tietokanta Luokka:Sarjakuva-alan järjestöt Luokka:Suomalainen sarjakuva